### 7.     Orientering om visualisering af ny daginstitution i Svebølle

**Åbent**

Sagsnr.: 326-2020-5000        J.nr.: 82.00.00           Dokumentnr.:
326-2021-129264

**Sagstype**

Orientering.

**Resume og sagens baggrund**

Kalundborg Kommune er i samarbejde med ATRA Arkitekter i gang
med at projektere den nye daginstitution i Svebølle. For at vise hvordan,
daginstitutionen kommer til at se ud samt dens placering på grunden, har
rådgiver udarbejdet en visualisering, som nu præsenteres til orientering.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Børn- og Familieudvalget, Teknik- og Miljøudvalget.

**Sagsfremstilling**

Administrationen er i samarbejde med ATRA Arkitekter i gang
med at projektere den nye daginstitution, der skal bygges i Svebølle, og der
gives hermed i form af en visualisering en orientering om den forventede
udformning af daginstitutionen.

Visualiseringen er udarbejdet med henblik på at give en mere
rumlig forståelse af byggeriets udformning og for at vise de overordnede principper
for hvordan, den kommende daginstitution kommer til at se ud.

Visualiseringen er lige nu det bedste bud på baggrund af det
nuværende stadie i projekteringen. Der kan derfor komme mindre ændringer i
udtrykket i den videre proces.

Visualiseringen er vedlagt som Bilag 1 – Visualisering.

**Økonomiske konsekvenser**

Ingen økonomiske konsekvenser.

**Børn- og Familieudvalgets møde
den 11. august 2021:**

Børn- og Familieudvalget er orienteret.

**Bilag**

|  |  |
| --- | --- |
| Bilag 1 - Visualisering | 326-2021-177421 |